b"\n_START_ARTICLE_\nPostcolonialisme\n_START_PARAGRAPH_\nEl postcolonialisme i els estudis postcolonials s\xc3\xb3n una disciplina acad\xc3\xa8mica espec\xc3\xadficament postmoderna en discurs que s'ocupa de la reacci\xc3\xb3 al colonialisme i la seva an\xc3\xa0lisi, particularment en l'\xc3\xa0mbit dels pa\xc3\xafsos descolonitzats, tractant les relacions de poder, imperialisme, neocolonialisme i la tensi\xc3\xb3 cultural entre colonitzadors i colonitzats. Les teories que conformen aquests estudis abasten una enorme multiplicitat d'\xc3\xa0mbits: hist\xc3\xb2ria, antropologia, filosofia, ling\xc3\xbc\xc3\xadstica, cinema, ci\xc3\xa8ncies pol\xc3\xadtiques, arquitectura, geografia humana, sociologia, teoria marxista, feminisme, estudis sobre la religi\xc3\xb3 i la teologia o la literatura i cr\xc3\xadtica liter\xc3\xa0ria.\n_START_SECTION_\nCultura\n_START_PARAGRAPH_\nEls processos de descolonitzaci\xc3\xb3 han provocat una transformaci\xc3\xb3 cont\xc3\xadnua de la poblaci\xc3\xb3 europea i uns \xc3\xadndexs de contaminaci\xc3\xb3_NEWLINE_cultural que han estat d'all\xc3\xb2 m\xc3\xa9s productius en el camp de l'art contemporani. Els estudis culturals van obrir l'\xc3\xa0mbit acad\xc3\xa8mic a noves veus del que es va anomenar teoria postcolonial, que permetia analitzar els processos de construcci\xc3\xb3 simb\xc3\xb2lica i les estrat\xc3\xa8gies de representaci\xc3\xb3 de les comunitats m\xc3\xa9s desfavorides,  ampliant aix\xc3\xad el marc epistemol\xc3\xb2gicde la cultura occidental m\xc3\xa9s enll\xc3\xa0 d'un patr\xc3\xb3 d'alteritat. Des dels inicis dels anys noranta, el rep\xc3\xa0s cr\xc3\xadtic del passat hist\xc3\xb2ric_NEWLINE_i de les relacions amb les antigues col\xc3\xb2nies es va convertir en un eix de treball que es va reflectir a les pr\xc3\xa0ctiques institucionals del moment. Alhora, nocions com la \xc2\xabsubalternitat\xc2\xbb, que permeten analitzar la relaci\xc3\xb3 entre els grups socials oprimits i el sistema social o el r\xc3\xa8gim simb\xc3\xb2lic que els oprimeixen, han servit per fer visibles les formes de dominaci\xc3\xb3 que reprodueixen les estructures del colonialisme a l'interior de les societats de tradici\xc3\xb3 europea."